 Diuterọnọmi 14  Unu bụ ụmụ Jehova bụ Chineke unu. Unu ebekasịla onwe unu ahụ, unu akpụchapụla iku anya unu nihi onye nwụrụ anwụ.Nihi na unu bụ ndị dị nsọ nye Jehova bụ Chineke unu, Jehova ahọrọwokwa unu ịbụ ndị ya, ihe onwunwe pụrụ iche, netiti ndị niile nọ nelu ala.Erila ụdị ihe ọ bụla rụrụ arụ.Nke a bụ ụdị anụmanụ unu nwere ike iri: ehi, atụrụ na ewu,oké ele na nne mgbada na mmoro na ewu ọhịa na mgbada na atụrụ ọhịa na anịgọ;nakwa anụmanụ ọ bụla ụkwụ ya wara njakpa, nke ụkwụ ya nwekwara mkpịwa, anụmanụ ọ bụla nke na-atagharị ọnụ. Unu nwere ike iri ya.Ọ bụ naanị ụdị a ka unu na-agaghị eri nime ndị na-atagharị ọnụ ma ọ bụ ndị ụkwụ ha wara njakpa, ndị ụkwụ ha nwekwara mkpịwa: kamel na ùrúrù na ewi nkume, nihi na ha na-atagharị ọnụ ma ụkwụ ha awaghị njakpa. Ha bụụrụ unu ihe na-adịghị ọcha.Tinyere ézì, nihi na ụkwụ ya wara njakpa ma ọ dịghị atagharị ọnụ. Ọ bụụrụ unu ihe na-adịghị ọcha. Unu erila nke ọ bụla nanụ ha, unu emetụkwala ozu ha aka.Nime ihe niile nọ na mmiri, ụdị a ka unu nwere ike iri: Ihe ọ bụla nke nwere ntù na akpịrịkpa ka unu pụrụ iri.Unu erikwala ihe ọ bụla na-enweghị ntù na akpịrịkpa. Ọ bụụrụ unu ihe na-adịghị ọcha.Unu pụrụ iri nnụnụ ọ bụla dị ọcha.Ma ndị a ka unu na-agaghị eri nke ọ bụla nime ha: ugo na ugo na-eri azụ na udele ojii,na égbé uhie na égbé ojii na agụ nkwọ nụdị ya dị iche iche;na ugoloọma niile, nụdị ya dị iche iche;na enyí nnụnụ na ikwiikwii na nnụnụ mmiri nakwa ndagbù nụdị ya dị iche iche;ikwiikwii nta na ikwiikwii ntị ogologo na ọbọgwụ mmiri,na okwolo na udele na nnụnụ mmiri bụ kọmọrant,na ụgbala na ụgbala mmiri nụdị ya dị iche iche, na nnụnụ huupu nakwa ụsụ.Ihe ọ bụla e kere eke na-enupụta nìgwè nke nwere nku bụụrụ unu ihe na-adịghị ọcha. A gaghị eri ha eri.Unu nwere ike iri anụ ufe ọ bụla dị ọcha.Unu erila anụ ọ bụla nwụrụ anwụ. I nwere ike inye ya onye mbịarambịa nke bi nobodo gị, ọ ga-eri ya; ma ọ bụ, a pụrụ iresị ya onye mba ọzọ, nihi na unu bụ ndị dị nsọ nye Jehova bụ Chineke unu.Hụ na ị na-enye otu ụzọ nụzọ iri nke ihe niile mkpụrụ gị mịpụtara, bụ nke a na-eweta nubi kwa afọ.Nihu Jehova bụ Chineke gị, nebe ọ ga-ahọrọ ka aha ya biri, ka ị ga-eri otu ụzọ nụzọ iri nke ọka gị, nke mmanya ọhụrụ gị na nke mmanụ gị na nke anụ ndị e bu ụzọ mụọ nìgwè ehi gị na nìgwè ewu na atụrụ gị; ka i wee mụta ịtụ egwu Jehova bụ Chineke gị mgbe niile.Ọ bụrụkwa na njem ahụ adịrị gị anya nke ukwuu, nihi na ị gaghị enwe ike iburu ya, ebe ọ bụ na ebe Jehova bụ Chineke gị ga-ahọrọ ime ka aha ya dịrị dị gị anya nke ukwuu, nihi na Jehova bụ Chineke gị ga-agọzi gị,ị ga-agbanwezi ya ka ọ bụrụ ego, ị ga-ekechikwa ego ahụ ma jiri ya gaa nebe ahụ Jehova bụ Chineke gị ga-ahọrọ.Ị ga-enyekwa ego ahụ maka ihe ọ bụla pụrụ ịgụ mkpụrụ obi gị agụụ, dị ka ehi na atụrụ na ewu na mmanya na ihe ọṅụṅụ na-egbu egbu nakwa ihe ọ bụla mkpụrụ obi gị pụrụ ịchọ ka i nye ya; ị ga-erikwa ihe nebe ahụ nihu Jehova bụ Chineke gị ma ṅụrịa ọṅụ, gị na ezinụlọ gị.Agbahapụla onye Livaị, bụ onye bi nobodo gị, nihi na ọ dịghị òkè ma ọ bụ ihe nketa o nwere netiti unu.Mgbe afọ atọ gwụchara, ị ga-ewepụta otu ụzọ nụzọ iri dum nke mkpụrụ gị nafọ ahụ, ị ga-edebekwa ya nime obodo gị.Ebe ọ bụ na onye Livaị enweghị òkè ma ọ bụ ihe nketa netiti unu, ya onwe ya na onye mbịarambịa na nwa na-enweghị nna na nwaanyị di ya nwụrụ, bụ ndị bi nobodo gị, ga-abịa, ha ga-erikwa ihe wee rijuo afọ; ka Jehova bụ Chineke gị wee gọzie gị nihe niile ị ga-eji aka gị rụọ. 